**การประเมินความเสี่ยงการทุจริต**

**องค์การบริหารส่วนตำบลทับกฤชใต้**

**อำเภอชุมแสง จังหวัดนครสวรรค์**

**บทนำ**

สำนักงานคณะกรรมการป้องกันและปราบปรามทุจริตแห่งชาติ(สำนักงาน ป.ป.ช.)ได้พัฒนา เครื่องมือการประเมินเชิงบวกเพื่อเป็นมาตรฐานการป้องกันการทุจริตและเป็นกลไกในการสร้างความ ตระหนักให้หน่วยงานภาครัฐมีการดำเนินงานอย่างโปร่งใสและมีคุณธรรม โดยได้ชื่อว่า“การประเมินคุณธรรมและความโปร่งใสในการดำเนินงานของหน่วยงานภาครัฐ(Integrity and Transparency Assessment : ITA )

การนำเครื่องมือการประเมินความเสี่ยงการทุจริตมาใช้ในองค์กร จะเป็นหลักประกันในระดับหนึ่ง ได้ว่าการดำเนินงานขององค์กรจะไม่มีการทุจริตหากมีการทุจริตเกิดขึ้น องค์กรก็สามารถรับทราบอย่าง รวดเร็วและหาวิธีทางที่จะบรรเทาความเสียหายที่เกิดขึ้นให้เหลือน้อยที่สุดเพราะได้มีการเตรียมการป้องกัน ไว้ล่วงหน้าไว้โดยให้เป็นส่วนหนึ่งของการปฎิบัติงานประจำฝ่ายบริหารความเสี่ยงได้รับมอบหมายให้ประเมินคุณธรรมและความโปร่งใสในการดำเนินงานของหน่วยงานภาครัฐตัวชี้วัดที่10การป้องกันการทุจริตตัวชี้วัดย่อยที่10.1การดำเนินการป้องกันการทุจริตข้อ036การประเมินความเสี่ยงการทุจริตประจำปีซึ่งประเมินความเสี่ยงการทุจริตเกี่ยวกับการปฏิบัติงานที่อาจเกิดการทุจริตการรับสินบนและผลประโยชน์ทับซ้อนในองค์กรปฏิบัติตามคู่มือประเมินความเสี่ยงทุจริตของสำนักงานคณะกรรมการป้องกันและปราบปรามการทุจริตในภาครัฐ(ป.ป.ท.)เพื่อกำหนดเป็นคู่มือป้องกันการทุจริตการรับสินบนและผลประโยชน์ทับซ้อนในองค์กร

องค์การบริหารส่วนตำบลทับกฤชใต้

**สารบัญ**

บทนำ 1

การประเมินคุณธรรมและความโปร่งใสในการดำเนินงาน

ของหน่วยงานภาครัฐ 2

ความหมายของการทุจริต สินบน

และผลประโยชน์ทับซ้อน 3

การประเมินความเสี่ยงการทุจริต 4

1. การระบุความเสี่ยง 5

4. การประเมินความเสี่ยง 7

5. แผนบริหารความเสี่ยง 8

**การประเมินคุณธรรมและความโปร่งใสในการดำเนินงานของหน่วยงานภาครัฐ**

เกณฑ์การประเมินคุณธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ 2563 จำแนกออกเป็น 10 ตัวชี้วัดดังนี้

1) การปฏิบัติหน้าที่ 6) คุณภาพการดำเนินงาน

2) การใช้งบประมาณ 7) ประสิทธิภาพการสื่อสาร

3) การใช้อำนาจ 8) การปรับปรุงระบบการทำงาน

4) การใช้ทรัพย์สินของราชการ 9) การเปิดเผยข้อมูล

5) การแก้ไขปัญหาการทุจริต 10) การป้องกันการทุจริต

หน่วยงานถูกกำหนดให้ประเมินตัวชี้วัดที่ 10 การป้องกันการทุจริต ตัวชี้วัดย่อยที่

10.1 การดำเนินการเพื่อป้องกันการทุจริต ข้อ 036 การประเมินความเสี่ยงการทุจริตประจำปี

**ความหมายของการทุจริต สินบน และผลประโยชน์ทับซ้อน**

**1. การทุจริต**

ทุจริตในภาครัฐ หมายความว่า ทุจริตต่อหน้าที่หรือประพฤติมิชอบในภาครัฐ

“ทุจริตต่อหน้าที่”หมายความว่า ปฏิบัติหรือละเว้นการปฏิบัติอย่างใดในตำแหน่งหน้าที่

หรือปฏิบัติหรือละเว้นการปฏิบัติอย่างใดในพฤติการณ์ที่อาจทำให้ผู้อื่นเชื่อว่ามีตำแหน่งหรือ

หน้าที่นั้น หรือใช้อำนาจในตำแหน่งหน้าที่ทั้งนี้ เพื่อแสวงหาประโยชน์ที่มิควรได้โดยชอบ

สำหรับตนเองหรือผู้อื่นหรือกระทำอันเป็นความผิดต่อตำแหน่งหน้าที่ในการยุติธรรมตาม

ประมวลกฎหมายอาญาหรือตามกฎหมายอื่น

“ประพฤติมิชอบ” หมายความว่า การใช้อำนาจในตำแหน่งหรือหน้าที่อันเป็นการฝ่าฝืน

กฎหมาย ระเบียบ คำสั่ง หรือมติคณะรัฐมนตรี ที่มุ่งหมายจะควบคุมดูแลการเก็บรักษา

หรือ การใช้เงินหรือทรัพย์สินของแผ่นดิน

**ประเภทความเสี่ยงการทุจริตแบ่งเป็น 3 ด้าน ( Function Based )**

1. ความเสี่ยงการทุจริตที่เกี่ยวข้องกับการพิจารณาอนุมัติ อนุญาต ตาม พ.ร.บ.อำนวยความสะดวก

ในการพิจารณาอนุญาต ของทางราชการ พ.ศ. 2558 (เฉพาะหน่วยงานที่มีภารกิจให้บริการประชา

ชนอนุมัติ หรือ อนุญาต ตาม พ.ร.บ.การอำนวยความสะดวกในการพิจารณาอนุญาตของทางราชการ

พ.ศ. 2558 )

2. ความเสี่ยงการทุจริตในความโปร่งใสของการใช้อำนาจและตำแหน่งหน้าที่

3. ความเสี่ยงการทุจริตในความโปร่งใส ของการใช้จ่ายงบประมาณและการบริหารจัดการทรัพยากรภาครัฐ

**2. สินบน**

สินบน (Bribery ) หมายถึงทรัพย์สินหรือประโยชน์อื่นใดที่เสนอว่าจะให้ สัญญาว่าจะให้ มอบให้ การยอมรับ การให้ หรือการร้องขอสิ่งใดสิ่งหนึ่ง อันส่งผลต่อการตัดสินใจอย่างใดอย่างหนึ่งในลักษณะจูงใจให้กระทำหรือไม่กระทำการที่ขัดต่อหน้าที่ความรับผิดชอบทรัพย์สินหรือประโยชน์อื่นใดหมายถึง

* ทรัพย์สิน หมายถึง ทรัพย์และวัตถุไม่มีรูปร่างซึ่งอาจมีราคาหรืออาจถือเอาได้ เช่น เงิน ที่ดิน รถ เป็นต้น
* ประโยชน์อื่นใด เช่น การสร้างบ้านหรือตกแต่งบ้านโดยไม้คิดราคา หรือคิดราคาต่ำ

**3. ผลประโยชน์ทับซ้อน**

คำว่า Conflic of Interest มีผู้ให้คำแปลเป็นภาษาไทยไว้หลากหลายเช่น “การขัดกันแห่งผลประโยชน์ส่วนบุคคลและผลประโยชน์ส่วนรวม” หรือ “การขัดกันระหว่างประโยชน์ส่วนบุคคล

และประโยชน์ส่วนรวม” หรือ”การขัดกันระหว่างผลประโยชน์สาธารณะและผลประโยชน์ส่วนบุคคล”หรือ “ประโยชน์ทับซ้อน” “ผลประโยชน์ทับซ้อน” หรือ “ประโยชน์ขัดกัน”หรือบางท่านแปลว่า “ผลประโยชน์ขัดแย้ง”หรือ “ความขัดแย้งทางผลประโยชน์”

คู่มือการปฏิบัติงานสำหรับเจ้าหน้าที่ของรัฐเพื่อมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวม ตามมาตรา 100 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต ได้ให้ความหมายไว้ดังนี้

“ประโยชน์ส่วนบุคคล (Private Interest ) คือ การที่บุคคลทั่วไปในสถานะเอกชนหรือเจ้าหน้าที่

ของรัฐในสถานะเอกชนได้ทำกิจกรรมหรือได้กระทำการต่างๆเพื่อประโยชน์ส่วนตน ครอบครัว

เครือญาติ พวกพ้อง หรือของกลุ่มในสังคมที่มีความสัมพันธ์กันในรูปแบบต่างๆเช่น การประกอบอาชีพ การทำธุรกิจ การค้า การลงทุน เพื่อหาประโยชน์ในทางการเงินหรือในทางธุรกิจ เป็นต้น”

“ประโยชน์ส่วนรวมหรือประโยชน์สาธารณะ (Public interest ) คือ การที่บุคคลใดๆในสถานะ

ที่เป็นเจ้าหน้าที่ของรัฐ (ผู้ที่ดำรงตำแหน่งทางการเมือง ข้าราชการ พนักงานวิสาหกิจ

หรือเจ้าหน้าที่ของรัฐในหน่วยงานของรัฐ)ได้กระทำการใดๆตามหน้าที่หรือได้ปฏิบัติหน้าที่อัน

เป็นการดำเนินการในอีกส่วนหนึ่งที่แยกออกมาจากการดำเนินการตามอำนาจหน้าที่ ในสถานะ

ของเอกชน การกระทำการใดๆตามหน้าที่เจ้าหน้าที่ของรัฐจึงมีวัตถุประสงค์หรือมีเป้าหมายเพื่อประโยชน์ของส่วนรวม หรือการรักษาประโยชน์ส่วนรวม ที่เป็นการรักษาประโยชน์ของรัฐ

การทำหน้าที่ของเจ้าหน้าที่ของรัฐ จึงมีความเกี่ยวเนื่องเชื่อมโยงกับอำนาจหน้าที่ตามกฎหมาย

และจะมีรูปแบบของความสัมพันธ์หรือมีการกระทำในลักษณะต่างๆกันที่เหมือนหรือคล้ายกับการกระทำของบุคคลในสถานะเอกชนเพียงแต่การกระทำในสถานะที่เป็นเจ้าหน้าที่ของรัฐกับการ

กระทำในสถานะเอกชน จะมีความแตกต่างกันที่วัตถุประสงค์เป้าหมายหรือประโยชน์สุดท้ายที่แตกต่างกัน

“การขัดแย้งกันระหว่างประโยชน์ส่วนบุคคล และประโยชน์ส่วนรวมหรือผลประโยชน์ทับซ้อนกัน (Conflic Intrrest) คือการที่เจ้าหน้าที่ของรัฐกระทำการใดๆหรือดำเนินการในกิจการสาธารณะ

ที่เป็นการดำเนินการตามอำนาจหน้าที่หรือความรับผิดชอบในกิจการของรัฐหรือองค์กรของรัฐ

เพื่อประโยชน์ของรัฐรึเพื่อประโยชน์ของส่วนรวม แต่เจ้าหน้าที่ของรัฐได้มีผลประโยชน์ส่วนตน

เข้าไปแอบแฝงหรือเป็นผู้มีส่วนได้เสียในรูปแบบต่างๆหรือนำประโยชน์ส่วนตนหรือความสัมพันธ์

ส่วนตนเข้ามามีอิทธิพลหรือเกี่ยวข้องในการใช้อำนาจหน้าทีหรือดุลยพินิจ ในการพิจารณาตัดสิน

ในการกระทำการใดๆหรือดำเนินการดังกล่าวนั้น เพื่อแสวงหาประโยชน์ในทางการเงินหรือประโยชน์อื่นๆสำหรับตนเองหรือบุคคลใดบุคคลหนึ่ง

**รูปแบบของการขัดกันระหว่างประโยชน์ส่วนบุคคลและประโยชน์ส่วนรวม**

การขัดกันระหว่างประโยชน์ส่วนบุคคลและประโยชน์ส่วนรวม มีได้หลายรูปแบบไม่จำกัดอยู่ใน

เฉพาะรูปแบบตัวเงินหรือทรัพย์สินเท่านั้น แต่รวมถึงผลประโยชน์อื่นๆที่ไม่ได้อยู่ในรูปแบบของ

ตัวเงินหรือทรัพย์สินด้วย จำแนกรูปแบบของการขัดกันระหว่างประโยชน์ส่วนบุคคลและประโยชน์ส่วนรวม ออกเป็น 7 รูปแบบ

1. การรับผลประโยชน์ต่างๆ (Accepting Benefits) หรือ สินบน ซึ่งผลประโยชน์ต่างๆไม่ว่า

จะเป็นทรัพย์สิน ของขวัญ การลดราคา การรับความบันเทิง การรับริการ การรับการฝึกอบรม

หรือสิ่งอื่นใดในลักษณะเดียวกันนี้ และผลจากการรับผลประโยชน์ต่างๆนั้น ได้ส่งผลให้การตัดสินใจของเจ้าหน้าที่ของรัฐในการดำเนินการตามอำนาจหน้าที่

2. การทำธุรกิจกับตนเอง (Self – dealine ) หรือเป็นคู่สัญญา(Contracts) เป็นการที่เจ้าหน้า

ที่ของรัฐโดยเฉพาะผู้มีอำนาจการตัดสินใจ เข้าไปมีส่วนได้เสียในสัญญาที่ทำกับหน่วยงานที่

ต้นสังกัด โดยอาจจะเป็นเจ้าของบริษัทที่ทำสัญญาเอง หรือเป็นของเครือญาติ สถานการณ์

เช่นนี้เกิดบทบาทที่ขัดแย้ง หรือเรียกว่าเป็นทั้งผู้ซื้อและผู้ขายในเวลาเดียวกัน

3. การทำงานหลังจากออกจากตำแหน่งหน้าที่สาธารณะหรือหลังเกษียณ (Post –employment)

เป็นการที่เจ้าหน้าที่ของรัฐลาออกจากหน่วยงานของรัฐและไปทำงานในบริษัทเอกชนที่ดำเนิน

ธุรกิจประเภทเดียวกันหรือบริษัทที่มีความเกี่ยวข้องกับหน่วยงานเดิม โดยใช้อิทธิพลหรือ

ความสัมพันธ์จากที่เคยดำรงตำแหน่งในหน่วยงานเดิมนั้น หาประโยชน์จากหน่วยงานให้กับบริษัท

และตนเอง

4. การทำงานพิเศษ (Outside employment or moonlighting ) ในรูปแบบนี้มีได้หลาย

ลักษณะไม่ว่าจะเป็นการที่เจ้าเหน้าที่ของรัฐตั้งบริษัทดำเนินธุรกิจ ที่เป็นการแข่งขันกับหน่วยงาน

หรือองค์การสาธารณะที่ตนสังกัด หรือการรับจ้างพิเศษเป็นที่ปรึกษาโครงการโยอาศัยตำแหน่งในราชการสร้างความน่าเชื่อถือว่าโครงการของผู้ว่าจ้างจะไม่มีปัญหาติดขัดในการพิจารณาจาก

หน่วยงานที่ปรึกษาสังกัดอยู่

5. การรับรู้ข้อมูลภายใน (Inside information) เป็นสถานการณ์ ที่เจ้าหน้าที่ของรัฐ ใช้ประโยชน์

จากการที่ตนเองรับรู้ข้อมูลภายในหน่วยงาน และนำข้อมูลนั้นไปหาผลประโยชน์ ให้กับตนเองหรือพวกพ้อง อาจจะไปหาประโยชน์โดยการขายข้อมูลหรือเข้าไปเอาประโยชน์เสียเอง

6. การใช้ทรัพย์สินของราชการเพื่อประโยชน์ธุรกิจส่วนตัว (Using your employer ,

s property for private advantage ) เป็นการที่เจ้าหน้าที่ของรัฐนำเอาทรัพย์สินของราชการซึ่งจะต้องใช้เพื่อประโยชน์ของทางราชการเท่านั้นไปใช้เพื่อประโยชน์ของตนเองหรือพวกพ้อง

หรือการใช้ให้ผู้ใต้บังคับบัญชาไปทำงานส่วนตัว

7. การนำโครงการสาธารณะลงในเขตเลือกตั้งเพื่อประโยชน์ทางการเมือง (Pork – barreling )

เป็นการที่ผู้ดำรงตำแหน่งทางการเมือง หรือผู้บริหารระดับสูงอนุมัติโครงการไปลงพื้นที่หรือ

บ้านเกิดของตนเอง หรือการใช้งบประมาณสาธารณะเพื่อหาเสียง

ทั้งนี้ เมื่อพิจารณา “ร่างพระราชบัญญัติว่าด้วยความผิดเกี่ยวกับการขัดกันระหว่างประโยชน์

ส่วนบุคคลกับประโยชน์ส่วนรวม พ.ศ.....” ทำให้มีรูปแบบเพิ่มเติมจากที่กล่าวมาแล้วข้างต้น

อีก 2 กรณีคือ

8. การใช้ตำแหน่งหน้าที่แสวงหาประโยชน์แก่เครือญาติหรือพวกพ้อง (Nepotism) หรืออาจจะเรียกว่าระบบอุปถัมภ์พิเศษ เป็นการที่เจ้าหน้าที่ของรัฐ ใช้อิทธิพลหรือใช้อำนาจหน้าที่ทำให้

หน่วยงานของตนเข้าทำสัญญากับบริษัทของพี่น้องตน

9. การใช้อิทธิพลเข้าไปมีผลต่อการตัดสินใจของเจ้าหน้าที่รัฐหรือหน่วยงานของรัฐอื่น Influence) เพื่อให้เกิดประโยชน์แก่ตนเองหรือพวกพ้อง โดยเจ้าหน้าที่ของรัฐใช้ตำแหน่งหน้าที่ข่มขู่ผู้ใต้บังคับบัญชาให้หยุดทำการตรวจสอบบริษัทของเครือญาติของตน

**การประเมินความเสี่ยงทุจริต**

**ขั้นตอนการประเมินความเสี่ยงการทุจริต**

**1. การระบุความเสี่ยง**

ระบุความเสี่ยง อธิบายรายละเอียด รูปแบบ พฤติการณ์ความเสี่ยงเฉพาะที่มีความเสี่ยงการทุจริต

|  |  |  |
| --- | --- | --- |
| **โอกาส/ความเสี่ยงการทุจริต** | **ประเภทความเสี่ยงการทุจริต** | |
| **Known**  **Factor** | **Unknow**  **Factor** |
| การรับผลประโยชน์ต่างๆ(Accepting benefits)  หรือสินบน  - การรับของขวัญจากบุคคลอื่น เพื่อช่วยให้บุคคลนั้นได้รับ  ผลประโยชน์จากองค์กร |  | 🗸 |
| การทำธุรกิจกับตัวเอง (Self – dealing ) หรือเป็นคู่สัญญา (Contract )  - พนักงานที่เกี่ยวข้องกับกระบวนการจัดซื้อจัดจ้างทำ  สัญญาซื้อของจากบริษัทของครอบครัวตนเอง  หรือบริษัทที่ตนมีหุ้นอยู่ |  | 🗸 |
| การทำงานพิเศษ (Outside employment or moonlighting )  - การที่พนักงานไม่ทำงานที่ได้รับ  มอบหมายจากหน่วยงานอย่างเต็มที่  แต่เอาเวลาไปรับงานพิเศษอื่นๆที่อยู่นอก  เหนืออำนาจหน้าที่ ที่ได้รับมอบหมายจากหน่วยงาน |  | 🗸 |
| การรับรู้ข้อมูลภายใน (Inside information)  - การที่พนักงานทราบข้อมูลการขยายเขตถนน  จึงบอกให้ญาติพี่น้องไปซื้อที่ดินบริเวณดังกล่าว  เพื่อขายให้กับราชการในราคาที่สูงขึ้น  -การที่พนักงานหน่วยงานที่รับผิดชอบโครงการ  หาผู้รับจ้างและแจ้งข้อมูลให้กับบริษัทเอกชนที่ตนรู้จัก  เพื่อให้ได้เปรียบในการประมูล |  | 🗸 |

|  |  |  |
| --- | --- | --- |
| **โอกาส/ความเสี่ยงการทุจริต** | **ประเภทความเสี่ยงการทุจริต** | |
| **Known**  **Factor** | **Unknow**  **Factor** |
| การจัดซื้อจัดจ้าง  - การกำหนดคุณลักษณะเฉพาะของวัสดุ  และครุภัณฑ์ (Specification) ที่จัดซื้อจัดจ้าง  ให้พวกพ้องได้เปรียบหรือชนะการประมูล  - การปกปิดข้อมูลการจัดซื้อจัดจ้างต่อสาธารณะ  เช่น การปิดประกาศการจัดซื้อจัดจ้าง  หรือเผยแพร่ข้อมูลล่าช้า |  | 🗸 |
| การนำโครงการสาธารณะ ลงในเขตเลือกตั้ง  เพื่อประโยชน์ทางการเมือง  (Pork –barreling)  -การที่ผู้บริหารอนุมัติโครงการลงไปในพื้นที่  หมู่บ้านของตนเอง |  | 🗸 |

หมายเหตุ

**Known Factor** ความเสี่ยงที่เคยเกิด คาดว่าจะมีโอกาสเกิดซ้ำสูง หรือมีประวัติอยู่แล้ว

**Unknow Factor** ไม่เคยเกิดหรือมีประวัติมาก่อน ปัจจัยความเสี่ยงที่มาจากการพยากรณ์ ประมาณการล่วงหน้าในอนาคต

2. การวิเคราะห์ความเสี่ยง

วิเคราะห์เพื่อแสดงสถานะความเสี่ยงการทุจริตของแต่ละโอกาส/ความเสี่ยงการทุจริต

แบ่งออกเป็น

สถานะสีเขียว :ความเสี่ยงระดับต่ำ

สถานะสีเหลือง :ความเสี่ยงระดับปานกลาง และสามารถใช้ความรอบคอบระมัดระวังในระหว่าง

ปฏิบัติงาน ตามปกติควบคุมดูแลได้

สถานะสีส้ม:ความเสี่ยงระดับสูง เป็นกระบวนงานที่มีผู้เกี่ยวข้องหลายคน หลายหน่วยงานภายในองค์กรมีหลายขั้นตอน จนยากต่อการควบคุม หรือไม่มีอำนาจควบคุมข้ามหน่วยงานตามหน้าที่ปรกติ

สถานะสีแดง:ความเสี่ยงระดับสูงมากเป็นกระบวนการที่เกี่ยวข้องกับบุคคลภายนอก คนที่ไม่รู้จักไม่สามารถตรวจสอบได้ชัดเจน ไม่สามารถกำกับติดตามได้อย่างใกล้ชิดหรืออย่างสม่ำเสมอ

|  |  |  |  |  |
| --- | --- | --- | --- | --- |
| โอกาส/ความเสี่ยงการทุจริต | เขียว | เหลือง | ส้ม | แดง |
| การรับผลประโยชน์ต่างๆ(Accepting benefits)  หรือสินบน  - การรับของขวัญจากบุคคลอื่น เพื่อช่วยให้  บุคคลนั้นได้รับผลประโยชน์จากองค์กร | 🗸 |  |  |  |
| การทำธุรกิจกับตัวเอง (Self – dealing )  หรือเป็นคู่สัญญา (Contract )  - พนักงานที่เกี่ยวข้องกับกระบวนการ  จัดซื้อจัดจ้างทำ  สัญญาซื้อของจากบริษัทของครอบครัวตนเอง  หรือบริษัทที่ตนมีหุ้นอยู่ | 🗸 |  |  |  |
| การทำงานพิเศษ (Outside employment or  moonlighting )  - การที่พนักงานไม่ทำงานที่ได้รับมอบหมายจาก  หน่วยงานอย่างเต็มที่ แต่เอาเวลาไปรับงานพิเศษอื่นๆ  ที่อยู่นอกเหนืออำนาจหน้าที่ ที่ได้รับมอบหมายจากหน่วยงาน | 🗸 |  |  |  |
| การรับรู้ข้อมูลภายใน (Inside information)  - การที่พนักงานทราบข้อมูลการขยายเขตถนน  จึงบอกให้ญาติพี่น้องไปซื้อที่ดินบริเวณดังกล่าว  เพื่อขายให้กับราชการในราคาที่สูงขึ้น  -การที่พนักงานหน่วยงานที่รับผิดชอบ  โครงการหาผู้รับจ้างและแจ้งข้อมูลให้กับบริษัท  เอกชนที่ตนรู้จักเพื่อให้ได้เปรียบในการประมูล | 🗸 |  |  |  |
| การนำโครงการสาธารณะ ลงในเขตเลือกตั้ง  เพื่อประโยชน์ทางการเมือง  (Pork –barreling)  -การที่ผู้บริหารอนุมัติโครงการลงไปในพื้นที่  หมู่บ้านของตนเอง | 🗸 |  |  |  |
| การใช้ตำแหน่งหน้าที่แสวงหาผลประโยชน์แก่  เครือข่ายญาติหรือพวกพ้อง  (Nepotism)  - .ใช้ตำแหน่งหน้าที่ในการรับจ้างงาน ในงานที่  ตนมีอำนาจหน้าที่ตัดสินใจ | 🗸 |  |  |  |
| โอกาส/ความเสี่ยงการทุจริต | เขียว | เหลือง | ส้ม | แดง |
| การใช้อิทธิพลเข้าไปมีผลต่อการตัดสินใจ  ของเจ้าหน้าที่ของรัฐหรือหน่วยงานของรัฐอื่น (Influence)  -เจ้าหน้าที่ของรัฐใช้ตำแหน่งหน้าที่ในฐานะผู้บริหาร  เข้าแทรกแซงการปฏิบัติงานของเจ้าหน้าที่  ให้ปฏิบัติหน้าที่โดยมิชอบด้วยระเบียบและกฎหมายหรือฝ่าฝืนจริยธรรม  - ใช้ความสัมพันธ์ส่วนตัวฝากบุตรเข้าทำงาน | 🗸 |  |  |  |
| การจัดซื้อจัดจ้าง  - การกำหนดคุณลักษณะเฉพาะของวัสดุและครุภัณฑ์ (Specification) ที่จัดซื้อจัดจ้างให้พวกพ้องได้  เปรียบหรือชนะการประมูล  - การปกปิดข้อมูลการจัดซื้อจัดจ้างต่อสาธารณะ  เช่น การปิดประกาศการจัดซื้อจัดจ้าง หรือเผยแพร่ข้อมูลล่าช้า | 🗸 |  |  |  |

**5. แผนบริหารความเสี่ยง**

มาตรการป้องกันการทุจริตประจำปี 2563 โดยกระบวนการควบคุมภายในตามมาตรการควบคุมภายในระหว่างปี 2551-2562

1. จัดทำประมวลจริยธรรมและจรรยาบรรณของผู้บริหาร

2. จัดทำแผนปฎิบัติการป้องกันและปราบปรามทุจริตแห่งชาติ

3. ประกาศนโยบายต่อต้านทุจริตและคอรัปชั่น

4. ปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560

5. จัดทำมาตรการป้องกันและผลประโยชน์ทับซ้อนและแนวทางการตรวจสอบความเกี่ยวข้อง

หรือความสัมพันธ์ระหว่างผู้ปฏิบัติงาน

6. ประกาศ อบต. เรื่องเจตจำนงการบริหารงานด้วยความซื่อสัตย์สุจริตอย่างมีคุณธรรม

7. ประกาศ อบต.ทับกฤชใต้ เรื่อง นโยบายต่อต้านการรับหรือให้สินบน เพื่อป้องกันการทุจริต

8. จัดทำมาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม

9. มาตรการจัดการเรื่องร้องเรียนการทุจริตและประพฤติมิชอบ

**การกำกับติดตาม**

กำหนดให้ทุกหน่วยงาน ต้องมีการระบุ วิเคราะห์และประเมินความเสี่ยงในกระบวนการทำงานของหน่วยงานเกี่ยวกับการทุจริต การรับสินบนและผลประโยชน์ทับซ้อนทุกปี กรณีมาตรการที่มีอยู่ไม่เพียงพอหรือเพียงพอแต่ไม่มีประสิทธิภาพ หน่วยงานจะต้องทำแผนการปรับปรุงการควบคุมภายใน และแผนจัดการความเสี่ยงเพื่อให้ระดับความเสี่ยงลดลงและเป็นที่ยอมรับได้